Ветеринария белгечләре  “Элита”да яңа белемнәр алды (ФОТО)

	Шушы көннәрдә «Элита» хуҗалыгы Саба, Чүпрәле һәм Лаеш районнарының ясалма орлыкландыру операторлары өчен укулар уздырды. Барлыгы 43 белгеч яңа белемнәр алды. 	 Чарада Казан дәүләт ветеринария медицинасы академиясе доценты Самат Йосыпов катнашты. Ул укучыларга эре мөгезле терлекнең җенси органнары авырулары, УЗИ диагностикасы һәм дәвалау турында сөйләде. 

Укыту кысаларында түбәндәге мәсьәләләр каралды: анализаторда һәм микроскоп астында үгезләрнең орлык сыйфатын бәяләү, көтүне яңарту, синхронизация. 

Шулай ук укучылар “Элита”ның азык лабораториясендә булдылар. Монда алар лаборатория структурасы, эш һәм башкарыла торган тикшеренүләр төрләре белән таныштылар.     
	---	
«Элита»

	№ --- | 31.03.2021	


